આ અંગે ડાકોર પદયાત્રી સેવાકેન્દ્ર સંકલન સમિતિ, અમદાવાદના અધ્યક્ષ હરિનભાઈ પાઠક અને મહામંત્રી અતુલભાઈ પટેલે જણાવ્યું કે તા.૨૪મી ફેબ્રુઆરીથી ડાકોર જતાં માર્ગે સેવાકાર્ય શરૂ થઈ જશે. આ વર્ષે પણ પ્લાસ્ટિક પર સદંતર પ્રતિબંધ લાદવામાં આવ્યો છે. એટલું જ નહીં સેવાકેન્દ્ર અને ભંડારાની આસપાસના ૫૦૦ મીટર સુધી સ્વચ્છતા જળવા તે માટેની વ્યવસ્થા પણ કરવામાં આવશે. જ્યારે ભંડારા અને સેવાકેન્દ્રો દ્વારા પણ વૃક્ષારોપણ થાય તે માટે પણ અપીલ કરવામાં આવી છે.